**Vyhlásenie**

**Ministerstva práce, sociálnych vecí a rodiny Slovenskej republiky**

Návrh zákona, **ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákon**,sa predkladá na rokovanie vlády Slovenskej republiky s týmito rozpormi:

1. **Úrad komisára pre osoby so zdravotným postihnutím**

* Žiada aby do zoznamu sociálnych služieb, návšteva ktorých je jednou z podmienok pre poskytnutie peňažného príspevku na kúpu osobného motorového vozidla, bolo zaradené aj rehabilitačné stredisko.
* Žiada v čl. I novelizačnom bode 1 vypustiť slová „určených obcou na základe vopred určených a zverejnených kritérií pri dodržaní princípov rovnakého zaobchádzania, nediskriminácie subjektov, transparentnosti, proporcionality, hospodárnosti a efektívnosti, pričom obec je oprávnená určiť aj len jedného poskytovateľa sociálnej služby a“.

1. **Ministerstvo financií Slovenskej republiky**

* Žiada všetky negatívne vplyvy vyplývajúce z návrhu zákona zabezpečiť v rámci schválených limitov dotknutých subjektov, bez dodatočných požiadaviek na rozpočet verejnej správy. Ďalej považuje za potrebné upraviť doložku vplyvov a analýzu vplyvov tak, aby z nich nevyplýval rozpočtovo nekrytý vplyv.

1. **Únia miest Slovenska a Hlavné mesto Bratislava**

* žiada spresnenie postupu v prípade, ak je poskytovateľom sociálnej služby právnická osoba zriadená alebo založená obcou, a v tejto súvislosti sa vysporiadať so vzťahom a vzájomnou súvislosťou navrhovaného § 8 ods. 4 a súčasného § 8 ods. 9.

1. **Nezávislá platforma SocioFórum, o. z., Národná rada občanov so zdravotným postihnutím v SR a Konferencia biskupov Slovenska**

* V čl. I žiada vypustiť bod 1, ktorý upravuje § 8 ods. 4, a bod 12 z dôvodu, že bod 1 má negatívny dopad na prijímateľov sociálnych služieb, negatívny dopad na poskytovateľov sociálnych služieb a je v rozpore s Ústavou Slovenskej republiky a právom Európskej únie.
* V čl. I navrhuje vypustiť body 7 až 9, ktoré upravujú poskytovanie finančného príspevku na spolufinancovanie sociálnej služby (finančný príspevok na prevádzku poskytovanej sociálnej služby a finančný príspevok pri odkázanosti fyzickej osoby na pomoc inej fyzickej osoby neverejným poskytovateľom sociálnej služby) a ponechať v súčasnosti platné znenie.